|  |  |  |
| --- | --- | --- |
|  |  |  |
| VÕRU VALLAVALITSUS |
|  |  |

Transpordiamet

Põllumajandus- ja Toiduameti Võru esindus

Meie 19.08.2024 nr 7-4/2893

Räpina mnt 37 teenindushoone projekteerimistingimuste avaliku arutelu aeg

Edastame Teile alljärgneva info, kuna olete Võrumõisa külas Räpina mnt 37 teenindushoone projekteerimistingimuste andmisel andnud oma kooskõlastustingimused.

Võrumõisa tee 41 kinnisasja omanik esitas 20.05.2024 (registreeritud 20.05.2024 nr 7-4/763-3) vaide Võru Vallavalitsuse 16.04.2024 korraldusele nr 197 „Projekteerimistingimuste andmine". Nimetatud korraldusega anti projekteerimistingimused Võru vallas Võrumõisa külas Räpina mnt 37 (katastritunnus 91701:001:1774) teenindushoone ehitusprojekti koostamiseks.

Haldusmenetluse seaduse § 50 lõige 1 sätestab, et avatud menetluse korral otsustab haldusorgan õigusakti andmise pärast asja arutamist avalikul istungil. HMS § 50 lõige 2 täiendab, et õigusakti andmise võib otsustada ilma avalikul istungil arutamiseta, kui tähtaja jooksul ettepanekuid või vastuväiteid ei esitatud ja menetlusosalised loobusid asja arutamisest avalikul istungil või see võimalus on antud seadusega. Vaidest selgus, et Võrumõisa tee 41 kinnisasja omanik soovis asja arutamist avalikul istungil. Võrumõisa tee 41 kinnisasja omaniku 11.03.2024 kirja eksliku tõlgendamise tõttu ja Võru vallavalitsuse 02.04.2024 kirja nr 7-4/763-2 selgitava kirja edastamata jätmise tõttu jäi Räpina mnt 37 teenindushoone projekteerimistingimuste andmise avatud menetluse raames läbi viimata avalik istung.

Võru Vallavalitsus vaatas vaide läbi ning asus lähtudes haldusmenetluse seaduse § 50 lõikest 1 seisukohale, et projekteerimistingimuste andmiseks läbiviidud avatud menetlus tuleb uuendada ning anda menetlusosalisele võimalus esitada oma seisukohad ning saada selgitusi avalikul istungil. Menetluse asjaoludega saate tutvuda Võru valla veebilehel: <https://voruvald.ee/projekteerimistingimused> . Täiendavate küsimuste korral palun võtke ühendust triinu.jurisaar@voruvald.ee või tel 5696 5750.

Avalik istung toimub Võru vallavalitsuse I korruse koosolekuruumis 04.09.2024 kell 16.00.

Lugupidamisega

(allkirjastatud digitaalselt)

Triinu Jürisaar

planeeringuspetsialist

5696 5750 triinu.jurisaar@voruvald.ee